9. ΒΑΣΙΛΙΚΟΝ ΔΙΑΤΑΓΜΑ της 24 Ιαν./6 Φεβρ. 1940 (ΦΕΚ Α΄ 46) Περί οδηγήσεως στρατιωτικής αμαξοστοιχίας υπό εφέδρων στρατιωτικών μηχανοδηγών. Έχοντες υπ’ όψει τας διατάξεις του άρθρ. 26 του Νόμ. ΓΦΜΒ΄ της 20 Ιαν. 1910, «περί οργανισμού της υπηρεσίας των Δημ. Έργων», του άρθρ. 20 του Νόμ. 276 της 9 Ιουν. 1914, «περί ιδρύσεως Υπουργείου Συγκοινωνίας» και του Α.Ν. 3 της 12 Αυγ. 1936, «περί ιδρύσεως Υπουργείου Σιδηροδρόμων», προτάσει των Ημετέρων επί των Στρατιωτικών και επί των Σιδηροδρόμων και Αυτοκινήτων Υπουργών, μετά σύμφωνον γνώμην του Συμβουλίου Επικρατείας, απεφασίσαμεν και διατάσσομεν: Άρθρον μόνον.-Οι δυνάμει της τρίτης παραγράφου του άρθρ. 1 του από 10/3/36 Β.Δ./τος «περί καταρτισμού εφέδρου προσωπικού έλξεως των Σ.Ε.Κ. δια στρατιωτικάς ανάγκας» ονομαζόμενοι έφεδροι στρατιωτικοί μηχανοδηγοί, δύνανται εν καιρώ επιστρατεύσεως ή αθρόων στρατιωτικών μεταφορών, να οδηγώσι στρατιωτικήν αμαξοστοιχίαν, κατόπιν αποφάσεως των Υπουργών Στρατιωτικών και Σιδηροδρόμων και Αυτοκινήτων. Η ισχύς του παρόντος άρχεται μετά 10 ημέρας από της δημοσιεύσεώς του εις την Εφημερίδα της Κυβερνήσεως. 